section_heading: Povijest
paragraph_text: Od 1899. do 1956., Juba je bila u sastavu britanske kolonije Sudan, kojom su formalno zajednički upravljali egipatski paša i britanska vlada. Britanski i ostali europski misionari radili su na  evangelizaciji sudanskog juga, i zemalja južno od Sudana ( Uganda,  Kenija,  Burundi) - koji su za razliku od  islamskog sjevera bili još većinom paganski. Britanci su upravljali Sudanom, - kao s dvije različite zemlje, Južni Sudan su čak više vezali uz Ugandu. Zbog tog su 1947. organizirali konferenciju u Jubi, sa sudanskim plemenskim i vjerskim vođama - koja je trebala poraditi na čvršćem ujedinjenju Sudana (kršćanskog i animističkog Juga i islamskog Sjevera). mini|lijevo|240px|Most u Jubi Konferencija baš nije uspjela jer se 1955. pobunio garnizon u obližnjem južnom gradu Toritu, što je izazvalo Prvi sudanski građanski rat, koji je trajao do kraja 1972. Za vrijeme Drugog sudanskog građanskog rata (1983. – 2005.), Juba se našla u središtu mnogih bitaka.